Komplew l-attakki fuq il-midija lokali hekk kif issa nħolqot verżjoni falza tal-portal tal-aħbarijiet tal-Partit Nazzjonalista, Net News u anke tas-sit elettroniku Stradarjali.com. Inħolqot verżjoni falza anke tas-sit elettroniku Lovinmalta.com. u ta' TVM, tvm.com.mt. Permezz ta' dawn il-portals tal-aħbarijiet foloz qed ikunu ppublikati stejjer immirati lejn id-deputat tal-PN Jason Azzopardi li hu wkoll l-avukat tal-familja tal-ġurnalista maqtula Daphne Caruana Galizia. Is-Sibt Newsbook.com.mt appella lill-pubbliku biex joqgħod attent minn verżjoni falza ta' Newsbook.com.mt li nħolqot minn persuni li sa issa għadhom mhux magħrufa. Filwaqt li s-sit falz huwa mera tas-sit awtentiku ta' Newsbook, qed ixerred artikli vvintati u li qatt ma nkitbu minn ġurnalisti ta' Newsbook. Il-link tas-sit falz li qed jixxerred huwa https://www.newsbook.one. Wieħed mill-artikli foloz li ġie identifikat s'issa huwa dwar id-Deputat Nazzjonalista Jason Azzopardi u rigali li aċċetta. Ftit wara l-ispoof ta' Newsbook.com.mt , Repubblika ħabbret ukoll fuq post fuq Twitter li s-sit diġitali tagħha ġiet spoofed ukoll. Xiri armi u munizzjon: Fenech iwieġeb mhux ħati; "għadu investigat" Newsbook.com.mt għamel rapport mal-Kummissarju tal-Pulizija u bagħat jinforma wkoll lill-Istitut Ġurnalisti Maltin. Tinħoloq verżjoni falza ta' Newsbook Il-Kap tal-Oppożizzjoni u tal-Partit Nazzjonalista Bernard Grech qal li talab lis-Segretarju Ġenerali tal-Partit Michael Piccinino sabiex mill-aktar fis jagħmel rapport lill-pulizija tas-cybercrime dwar dan l-attentat. Qed jintbagħtu emails foloz f'isem il-ġurnalist Manuel Delia Minn naħa tiegħu Azzopardi qal li għamel rapport u denunzja lill-Kummissarju tal-Pulizija dwar dan kollu. Hu qal li qat fl-istorja tal-Qrati ma kien hemm persekuzzjoni ta' avukat kif qed issir lilu "sempliċement għax qed naqdi dmiri bħala avukat parte civile." Ilbieraħ il-Kap tal-Oppożizzjoni u tal-Partit Nazzjonalista Bernard Grech stieden lil Prim Ministru Robert Abela għal diskussjoni dwar il-bżonn ta' tisħiħ fil-liġijiet u r-riżorsi tal-pulizija sabiex tkun indirizzata l-kwistjoni ta' żieda fit-tattiċi ta' aħbarijiet foloz "immirati biex iħawdu l-imħuħ tal-votanti, speċjalment hekk kif qed noqorbu lejn elezzjoni ġenerali," sostna l-PN. Spoof ta' Newsbook: "Bżonn jissaħħu l-liġijiet qabel l-elezzjoni" – Grech "Prim Ministru sieket" Intant fi stqarrija l-NGO Occupy Justice qalet li dawn it-tip ta' attakki fuq il-midja u ta' tħassib serju għaliex huma ta' theddida għad-demokrazija iżda fuq kollox ipoġġu l-persuni inkwistjoni f'periklu serju. "Il-persuna jew persuni li hemm wara dawn it-tattiċi għandu jew għandhom biss objettiv wieħed, dak li jiddevja l-attenzjoni minn dak li verament qed jiġri billi jintimida li dawk li huma fil-mira tal-attakki. Occupy Justice qalet li dan kollu hu konsegwenza tal-fatt li l-awtoritajiet irrifjutaw li jieħdu azzjoni kontra politiċi korrotti u kontra l-kriminali kompliċi magħhom. Filwaqt li qalet li tispera li l-awtoritajiet qed jieħdu azzjoni, Occupy Justice qalet li tinsab ixxokjata dwar il-fatt li l-Prim Ministru għadu sieket. "Din mhix it-tmexxija li jixirqilha Malta," qalet l-NGO. .td_uid_3_612c783f38699_rand.td-a-rec-img{text-align:left}.td_uid_3_612c783f38699_rand.td-a-rec-img img{margin:0 auto 0 0}